钦定古今图书集成/明伦汇编/氏族典/第079卷 > 吴箕
## 钦定古今图书集成/明伦汇编/氏族典/第079卷 > 吴箕

按《万姓统谱》：“箕字嗣之，休宁人。少孤，刻志读书。乾道
五年，登进士第，主仁和簿，分教临川，与象山诸公讲
明义理。宰当涂县，剖析民讼，召审察，寻以疾卒。子会，
博闻强记，登绍熙元年第，尉饶之鄱阳，调金陵纠曹。
时丘崇为帅，吏胥侧足，会不肯诡随，平反甚众。任满
不复出仕，家居十馀年卒。会子轸、辅俱登第。”